Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 480

8. A vizsgálat módja 8.1. A vizsgálati táptalaj beoltása Oltsuk be baktérium-szuszpenzióval (3.2.) a vizsgálati táptalajt (4.2.2.) kb. 50 °C-on. A vizsgálati táptalajt (4.2.2.) tartalmazó tálcákon végzett elõzetes vizsgálatokkal határozzuk meg a bakteriumszuszpenziónak azt a mennyiségét, amely a legnagyobb és legtisztábban látható gátlási zónákat adja a flavofoszfolipol különbözõ koncentrációival (kb. 30 ml/liter). 8.2. A tálcák elõkészítése 8.2.1. Az agaron végbemenõ diffúziót a négyféle koncentrációjú standard oldatot (S8, S4, S2, S1) és a négyféle koncentrációjú vizsgálati oldatot (U8, U4, U2, U1) tartalmazó tálcákon végezzük. Ezt a négyféle koncentrációban meglévõ kivonatot és standard oldatot minden egyes tálcán el kell helyezni. Ezért olyan tálcákat válasszunk, amelyek elég nagyok ahhoz, hogy az agar táptalajon legalább nyolc, egymástól minimum 30 mm távolságra lévõ, egyenként 10-13 mm átmérõjû lyuk elférjen rajtuk. A vizsgálat elvégezhetõ olyan üveglemez tálcákon is, amelyeket egy 200 mm átmérõjû és 20 mm magas megmunkált alumínium vagy mûanyag karimagyûrû szegélyez. 8.2.2. Öntsünk a tálcákra annyi táptalajt (4.2.1.), hogy az kb. 1,5 mm vastagságú réteget képezzen (45 ml-t egy 200 mm átmérõjû tálcára). Engedjük egyenletesen eloszlani, helyezzünk rá egy újabb, a 8.1. pontban leírt módon beoltott táptalaj (4.2.2.) réteget, hogy kb. 1 mm vastag réteget képezzen (30 ml-t egy 200 mm átmérõjû tálcán). Engedjük ismét egyenletesen eloszlani, fúrjunk lyukakat, és helyezzük el bennük a pontosan kimért mennyiségû vizsgálati és standard oldatokat (az átmérõtõl függõen 0,10 és 0,15 ml közötti mennyiséget lyukanként). 8.2.3. Minden egyes koncentrációt legalább négyszer kell felvinni, így mindegyik meghatározás 32 gátlási zóna értékelésén alapulhat. 8.3. Inkubálás Inkubálja a tálcákat 16-18 órán át 28-30 °C-on.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes